332 NOVUM ORGANUM. 



critus, qui in motibus suis primis expediendis etiam infra me- 

 diocres philosophos ponendus est, motum Plages vocavit) nil 

 aliud esse quam Motum Libertatis, scilicet a compressione ad 

 relaxationem. Etenim in omni sive simplici protrusione sive 

 volatu per aerem, non fit summotio aut latio localis, antequnm 

 partes corporis praeter-naturaliter patiantur et comprimantur 

 ab impellente. Turn vero partibus aliis alias per successionem 

 trudentibus, fertur totum; nee solum progrediendo, sed etiam 

 rotando simul ; ut etiam hoc modo partes se liberare, aut magis 

 ex aequo tolerare possint. Atque de hoc Motu hactenus. 



Sit Motus Quartus, motus cui nomen dedimus Motus Hyles : 

 qui motus antistrophus est quodammodo Motui, de quo dixi- 

 mus, Libertatis. Etenim in Motu Libertatis, corpora novum 

 dimensum sive novam sphaeram sive novam dilatationem aut 

 contractionem (haec enim verborum varietas idem innuit) exhor- 

 rent, respuunt, fugiunt, et resilire ac veterem consistentiam 

 recuperare totis viribus contendunt. At contra in hoc Motu 

 Hyles, corpora novam sphaeram sive dimensum appetunt ; atque 

 ad illud libenter et propere, et quandoque valentissimo nixu (ut 

 in pulvere pyrio) aspirant. Instrumenta autem hujus motus, 

 non sola certe, sed potentissima, aut saltern frequentissima, sunt 

 calor et frigus. Exempli gratia: aer, si per tensuram (velut 

 per exuctionem in ovis vitreis) dilatetur, magno laboret desi- 

 derio seipsum restituendi. At admoto calore, e contra appetit 

 dilatari, et concupiscit * novam sphaeram, et transit et migrat in 

 illam libenter tanquam in novam fonnam (ut loquuntur) ; nee 

 post dilatationem nonnullam de reditu curat, nisi per admotio- 

 nem frigidi ad earn invitetur ; quae non reditus est, sed trans- 

 mutatio repetita. Eodem modo et aqua, si per compressionem 

 arctetur, recalcitrat; et vult fieri qualis fuit, scilicet latior. At 

 si interveniat frigus intensum et continuatum, mutat se sponte 

 sua et libenter in condensationem glaciei ; atque si plane conti- 

 nuetur frigus, nee a teporibus interrumpatur (ut fit in speluncis 

 et cavernis paulo profundioribus), vertitur in crystallum 2 aut 

 materiam similem, nee unquam restituitur. 



Sit Motus Quintus, Motus Continuationis. Intelligimus au- 



1 Concupiscet, in the original. J. S. 



3 Pliny, xxxvii. 9. Also Seneca, Natural Questions. Though this account o." the 

 origin of crystals is of course erroneous, yet there is a class of crystals which have been 

 shown to occupy the volume which their water of crystallisation would in the state of 

 ice ; so that their other constituents may in some sort be said to take up no space. 

 This curious analogy with ice was proved by Playfair and Joule in a very considerable 

 number of cases. See Phil. Mag. Dec. 1 845. 



